Messerschmitt Bf 162

Messerschmitt Bf 162 var et lett bombefly bygget av tyske Messerschmitt rett før utbruddet av andre verdenskrig. Bare tre prototyper ble fullført.

Bf 162 ble utviklet som en respons til det tyske luftfartsministeriums spesifikasjoner for et hurtig taktisk bombefly, eller «Schnellbomber». Messerschmitts konstruksjon var en modifisert versjon av Bf 110 med glassaktig nese tilpasset flyets bombesikter. I 1937 fløy tre prototyper i konkurranse mot de rivaliserende flyene Junkers Ju 88 og Henschel Hs 127, som begge var bygget på en ny konstruksjon og design. Utfallet av denne konkurransen var at Ju 88 ble valgt til produksjon, noe som gjorde at videreutviklingen av Bf 162 stoppet opp. Som et ledd av desinformasjonstaktikken på den tiden ble blider av flyet spredt i stort omfang av den tyske pressen under navnet Messerschmitt Jaguar. For øvrig ble flyets nummer 162 senere gjenbrukt til jetjageren Heinkel He 162.

Spesifikasjoner
 Tekniske data Bf 162 Besetning 3 – pilot, haleskytter og bombesikter/navigatør Lengde 12,75 m Vingespenn 17,16 m Høyde 3,58 m  Nettovekt 4 400 kg Maksimal lastet vekt 5 800 kg Motor 2× Daimler Benz DB 600-A Ytelser  Motorytelse 986 hk/735 kW per motor Topphastighet 480 km/t Rekkevidde 780 km Bombelast Intern 10 × 50 kg bomber

 Eksterne lenker 
 Messerschmitt Bf 162 

Kategori:Messerschmitt-luftfartøy
Kategori:Bombefly
Kategori:Eksperimentelle fly
Kategori:Tomotors propelldrevne luftfartøy
Kategori:Luftwaffe (Wehrmacht)